സംസ്ഥാന നേതൃത്വത്തെ അനുസരിക്കുമെന്ന് അള്ളാംകുളം വിഭാഗം ഭാരവാഹികള് തളിപ്പറമ്ബ്: മുസ്ലിം ലീഗിെന്റയും യൂത്ത് ലീഗിെന്റയും സംസ്ഥാന നേതൃത്വത്തെ അനുസരിക്കുമെന്ന് തളിപ്പറമ്ബിലെ മഹമൂദ് അള്ളാംകുളം വിഭാഗം. സി.പി.എമ്മുമായി ഒത്തുചേര്ന്ന് നഗരഭരണം നടത്തുമെന്നത് സാധാരണ പ്രവര്ത്തകരെ തെറ്റിദ്ധരിപ്പിക്കാനുള്ള എതിര്പക്ഷത്തിെന്റ നുണപ്രചാരണം മാത്രമാണെന്നും പുതുതായി പ്രഖ്യാപിച്ച മുനിസിപ്പല് മുസ്ലിം യൂത്ത് ലീഗ് കമ്മിറ്റി നേതാക്കള് പറഞ്ഞു. തളിപ്പറമ്ബില് മാധ്യമപ്രവര്ത്തകരോട് സംസാരിക്കുകയായിരുന്നു ഇവര്. തളിപ്പറമ്ബിലെ പാര്ട്ടി സംവിധാനത്തെ മാഫിയകള് കൈപ്പിടിയിലൊതുക്കാന് ശ്രമിക്കുന്ന സാഹചര്യം തടയണം. നിരവധി ജനകീയ വിഷയങ്ങള് ഏറ്റെടുത്ത് ജനങ്ങള്ക്കൊപ്പം നിന്ന പാരമ്ബര്യമാണ് തളിപ്പറമ്ബിലെ മുസ്ലിം ലീഗിനുള്ളത്. അത് തുടരാനുള്ള വേദി മാത്രമാണ് പുതുതായി രൂപവത്കരിച്ച കമ്മിറ്റി. തങ്ങളുടെ നേതൃത്വം പാണക്കാട് ഹൈദരലി ശിഹാബ് തങ്ങളും ദേശീയതലത്തില് ഖാദര് മൊയ്തീനും പി.കെ. കുഞ്ഞാലിക്കുട്ടിയും നയിക്കുന്ന മുസ്ലിം ലീഗ് പ്രസ്ഥാനമാണെന്നും പുതുതായി പ്രഖ്യാപിച്ച മുനിസിപ്പല് മുസ്ലിം യൂത്ത് ലീഗ് കമ്മിറ്റി ജനറല് സെക്രട്ടറി എന്.എ. സിദ്ദീഖ് പറഞ്ഞു.